དེ་ནས་བུ་ལ་དེ་རིང་གི་རང་སྦྱོང་ཁག་བྱེད་དགོས་པའི་བསྐུལ་ལྕག་བྱས་པ་ཚར་རྗེས་བོད་ཡིག་དང་དབྱིན་ཡིག་གཉིས་ཀའི་ནང་རྩོམ་ཡིག་ཤོག་ངོས་གསུམ་རེ་འབྲི་རུ་བཅུགདེ་མ་ཚར་བར་རྩེད་མོ་བརྩེས་མི་ཆོག་པའི་སྒྲིག་ལམ་སྔོན་ནས་བཟོས་ཡོད་པས།བུས་ཀྱང་དེ་དག་ལེགས་པར་བྲིས་སོང་།དེ་ནས་ང་རང་གི་བུ་མོ་ནོར་འཛིན་ལགས་ལ་ཁ་པར་བཏང་སྟེ།བདེ་འཚམས་ཡིན་མིན་དང་དེ་རིང་གི་གནས་ཚུལ་དྲིས།བུ་མོས་སྔ་དྲོ་སློབ་སྦྱོང་དང་།ཉིན་གུང་ཙམ་ལ་རང་གི་ས་གནས་སུ་འོས་ཤོག་འཕེན་པར་སོང་འདུག་ཅིང་།ས་གནས་བོད་མི་གཞན་དག་གིས་བུ་མོར་སྣེ་ལེན་དང་རོགས་རམ་ཡག་པོ་གནང་འདུགདེ་ནས་ཨོ་སི་ཊོ་ལི་ཡའི་བོད་རིགས་ཀྱི་སྐད་འཕྲིན་ཚོགས་པ་ཁག་དང་ངོ་དེབ་ནང་དུ།སྲིད་སྐྱོང་གི་འོས་བསྡུའི་གྲུབ་འབྲས་ཐོན་ཡོང་བས།རང་ངོས་ནས་ཀྱང་གནས་ཚུལ་གསར་པ་གསར་པ་ངོ་དེབ་ཐོག་སྤེལ་ཞོར་བསམ་འཆར་བྱུང་བ་ཁག་ལ་ལན་འདེབས་བྱས།དེ་མུར་དགོང་ཟས་ཟིན།དགོང་ཟས་བཟའ་མུར་སྤུན་ཉེ་ར་ལོ་ལགས་ཀྱི་གློག་ཀླད་ལ་དཀའ་ངལ་ཞིག་འཕྲད་བཞིན་འདུག་པར།རོགས་རམ་བྱེད་རོགས་ཟེར་བས།ཁོང་གི་ཁྱིམ་དུ་སོང་སྟེ་དེ་ལ་རོགས་ཕན་ཞུས།